
Republika Hrvatska
Općinski sud u Rijeci
Prekršajni odjel
Poslovni broj:  Pp-3198/2023-3

U   I M E   R E P U B L I K E   H R V A T S K E

Općinski sud u Rijeci, Prekršajni odjel, po sutkinji Josipi Jambrešić-Mattel, na prijedlog više sudske savjetnice-specijaliste Moire Gulja u prekršajnom postupku protiv okrivljenika Marka Pavelića, zbog prekršaja iz članka 6. Zakona o prekršajima protiv javnog reda i mira ("Narodne novine" broj 41/77., 55/89., 5/90., 30/90., 47/90., 55/91., 29/94., 114/22. i 47/23. dalje: Zakon o prekršajima protiv javnog reda i mira), pokrenutom optužnim prijedlogom Ministarstva unutarnjih poslova, Policijske uprave primorsko-goranske, II. policijske postaje Rijeka, KLASA: 211-07/23-5/24697, URBROJ: 511-09-24-23-1 od 05. rujna 2023., na temelju članka 230. Prekršajnog zakona ("Narodne novine" broj 107/07., 39/13, 157/13., 110/15., 70/17., 118/18. i 114/22., dalje: Prekršajni zakon), 08. srpnja 2026. izdao je

prekršajni nalog

I.	Okrivljenik Marko Pavelić, sin Roberta, rođen 27. srpnja 1989. u Rijeci, RH, s prebivalištem u Rijeci, Radićeva 16, državljanin Republike Hrvatske, OIB: 65808642208, prekršajno kažnjavan, ostali podaci neutvrđeni,

kriv je
	
što je 
dana 05. rujna 2023. u 14,00 sati, u Rijeci, ulica Zdravka Kučića kbr.58, u Caffe baru Times, na naročito drzak i nepristojan način vičući i galameći vrijeđao konobaricu Marinu Belagić riječima: “Bolesna si, retardirana, jebem ti mrtvu majku“ nakon čega je sa šenka uzeo čašu punu vode s kojom je polio Marinu u predjelu lica vičući i dalje „Tek ćeš vidjeti tko sam ja“, a nastavio je vikati dok se nije udaljio  iz caffe bara u nepoznatom pravcu,

dakle, na javnom mjestu ponašao se na naročito drzak i nepristojan način vrijeđajući građane ili narušavajući njihov mir, 
čime je počinio prekršaj iz članaka 6. Zakona o prekršajima protiv javnog reda i mira,
pa se na temelju citirane zakonske odredbe okrivljeniku Marku Paveliću 
 
i z r i č e 

novčana kazna u iznosu od 1.200,00 eura 
(tisuću dvjesto eura i nula centi).

Na temelju članka 33. stavka 11. Prekršajnog zakona, okrivljenik je dužan platiti novčanu kaznu u roku od 30 (trideset) dana od pravomoćnosti ovog prekršajnog naloga. Ako novčana kazna ne bude u cijelosti ili djelomično plaćena u određenom roku, naplatit će se prisilno.
Na temelju članka 152. stavka 3. i članka 183. stavka 2. Prekršajnog zakona okrivljenik se upozorava da će se smatrati da je novčana kazna u cjelini uplaćena ako u roku koji je određen ovom odlukom uplati dvije trećine izrečene novčane kazne, odnosno 800,00 eura (osamsto eura i nula centi).

II.	Na temelju članka 139. stavka 3. u vezi s člankom 138. stavkom 3. Prekršajnog zakona, okrivljenik je dužan nadoknaditi trošak prekršajnog postupka u paušalnom iznosu o od 20,00 eura (dvadeset eura), u roku od 15 (petnaest) dana od pravomoćnosti ovog prekršajnog naloga.


Obrazloženje 


1. Ministarstvo unutarnjih poslova, Policijska uprava primorsko-goranska, II. policijska postaja Rijeka, kao ovlašteni tužitelj, podnijela je ovom Sudu optužni prijedlog KLASA: 211-07/23-5/24697, URBROJ: 511-09-24-23-1 od 05. rujna 2023., protiv Marka Pavečića, zbog djela prekršaja pobliže opisanog u izreci ovog prekršajnog naloga.
1. U članku 6. Zakona o prekršajima protiv javnog reda i mira propisano je da će se onaj tko se na javnom mjestu ponaša na naročito drzak i nepristojan način vrijeđajući građane ili narušavajući njihov mir, kaznit za prekršaj novčanom kaznom u iznosu od 700,00 do 4000,00 eura ili kaznom zatvora do 30 dana
1. Ispitujući optužni prijedlog, Sud je utvrdio da su ispunjeni svi uvjeti iz članka 230. Prekršajnog zakona za izdavanje prekršajnog naloga bez ispitivanja okrivljenika i provođenja glavne rasprave.
2. Naime, optužni prijedlog je podnesen po ovlaštenom tužitelju, a izdavanje prekršajnog naloga opravdavaju slijedeći dokazi: naredba o određivanju mjere opreza, zapisnik o ispitivanju osumnjičenika Marka Pavelića, zapisnik o ispitivanju svjedokinje Eme Kahrimanović i zapisnik o ispitivanju svjedokinje  Marine Belegić, te obavijest tužitelja izdana temeljem članka 109a. Prekršajnog zakona.
1. Iz navedenih dokaza je Sud utvrdio da se u ponašanju okrivljenika nalaze sva obilježja prekršaja za koje ga se tereti pa je okrivljenik proglašen krivim i kažnjen novčanom kaznom kao u izreci ovog prekršajnog naloga.
1. Pri određivanju vrste i mjere kazne okrivljeniku, Sud je kao otegotnu okolnost utvrdio činjenicu da je okrivljenik, prema podacima iz prekršajne evidencije Ministarstva pravosuđa, uprave i digitalne transformacije, Odjela za prekršajne evidencije, pravomoćno osuđivan za istovrsni prekršaj iz članka 13. stavka 1. Zakona o prekršajima protiv javnog reda i mira, pa mu je utvrdio novčanu kaznu, zakonom propisanom iznosu nešto iznad posebnog minimuma za počinjeno djelo prekršaja, ocijenivši da će se upravo takvom kaznom ostvariti svrha kažnjavanja. 
4. Sukladno odredbi članka 152. stavak 3. Prekršajnog zakona novčana kazna smatrat će se u cijelosti plaćenom ako okrivljenik plati dvije trećine izrečene novčane kazne u roku određenom ovom odlukom.
1. Sud je okrivljenika obvezao na plaćanje troškova prekršajnog postupka u paušalnom iznosu, u skladu s odredbama članka 139. stavka 3. u vezi s člankom 138. stavkom 3. Prekršajnog zakona.

U Rijeci 08. srpnja 2026.
Viša sudska savjetnica-specijalist		                                       Sutkinja			                 
           Moira Gulja, v.r.                                                      Josipa Jambrešić-Mattel, v.r.

Uputa o pravnom lijeku: 
Protiv prekršajnog naloga okrivljenik, branitelj i druge osobe iz članka 192. stavak 2. Prekršajnog zakona mogu podnijeti prigovor. Prigovor se podnosi ovome sudu (Općinski sud u Rijeci, Prekršajni odjel, Rijeka, Žrtava fašizma 7) u roku od 8 (osam) dana od dana dostave prekršajnog naloga.
Sud u postupku po izjavljenom prigovoru nije vezan vrstom i visinom kazne ili druge mjere iz prekršajnog naloga, što znači da u postupku koji se vodi po prigovoru okrivljeniku može biti izrečena i veća kazna od izrečene prekršajnim nalogom.
Ako se prigovor podnosi zbog izrečene prekršajnopravne sankcije, oduzete imovinske koristi, oduzimanja predmeta prekršaja ili određenih troškova u povodu izdavanja prekršajnog naloga, podnositelj treba obrazložiti prigovor i podnijeti dokaze o činjenicama na kojima temelji prigovor.
Plaćanje novčane kazne prije podnošenja prigovora ili nakon što je prigovor podnesen, smatra se okrivljenikovim odricanjem od prava na podnošenje prigovora odnosno odustajanjem od već podnesenog prigovora protiv prekršajnog naloga.


Dostaviti:
1. Okrivljeniku, uz optužni prijedlog 
2. Tužitelju 
3. U spis

